Public procurement notice: Contract Notice
Published: 2024-08-20
Region: EL522
Contract type: Services
Procedure: Open procedure
CPV classification: 72253200: Computer systems support services
Estimated value: 252000 EUR
Submission deadline: 2024-09-23
Award criteria: price

Technical requirements: «Υποστήριξη απρόσκοπτης, ασφαλούς και αποδοτικής λειτουργίας των Κεντρικών Υποδομών Πληροφορικής του Δήμου Θεσσαλονίκης για διάστημα είκοσι τεσσάρων (24) μηνών», με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής, προϋπολογισμού 312.480,00€ (με Φ.Π.Α. 24%).
Ο Δήμος Θεσσαλονίκης εγκαθιστά, επεκτείνει και διατηρεί ένα εκτεταμένο σύστημα υποδομών και υπηρεσιών Πληροφορικής και Επικοινωνιών, περιλαμβανομένων των παρακάτω:
•	Ένα κέντρο δεδομένων (Data Center) στο Δημαρχείο.
•	Ένα δίκτυο δεδομένων και τηλεφωνίας VoIP στο Δημαρχείο και σε περίπου 120 κτίρια σε όλη την πόλη.
•	Περιφερειακές υποδομές σε αυτά τα κτίρια, που περιλαμβάνουν περίπου 1500 υπολογιστές, εκτυπωτές, και 2000 IP τηλέφωνα, κ.λπ.
•	Δεκάδες Ολοκληρωμένα Πληροφοριακά Συστήματα (ΟΠΣ), τα οποία παρέχουν υπηρεσίες στο προσωπικό του Δήμου Θεσσαλονίκης και στους πολίτες.
•	Πληροφοριακά Συστήματα που φιλοξενούνται στο Cloud (G-Cloud / Κυβερνητικού Νέφους) της ΓΓΠΣ & ΨΔ.
Για να εξασφαλίζει και να διατηρεί την ασφαλή, αδιάκοπη και αποτελεσματική λειτουργία των προαναφερθέντων, καθώς και για να επιτυγχάνει τις συνεχείς επεκτάσεις και αλλαγές σε αυτά, η Διεύθυνση Ηλεκτρονικής Διακυβέρνησης, Τεχνολογιών, Πληροφορικής & Επικοινωνιών (ΤΠΕ) διαθέτει εξειδικευμένο και έμπειρο επιστημονικό και τεχνικό προσωπικό. Αυτό το προσωπικό αναλαμβάνει την καθημερινή επίβλεψη, ανάπτυξη, συντήρηση και βελτίωση των υποδομών αυτών.
Ωστόσο, λόγω της γρήγορης εξέλιξης της τεχνολογίας και των συνεχών αναβαθμίσεων, καθώς και της συνεχούς εμφάνισης νέων υπηρεσιών, είναι προφανές ότι ο Δήμος Θεσσαλονίκης δεν μπορεί να διαχειριστεί και να υποστηρίξει αυτές τις υποδομές μόνος του. Ακόμη και εταιρείες ή οργανισμοί πολύ μεγαλύτεροι από τον Δήμο Θεσσαλονίκης, οι οποίοι διαθέτουν πολύ μεγαλύτερες υπηρεσίες Πληροφορικής και Επικοινωνιών, συναντούν προβλήματα με τους ανθρώπινους πόρους που απαιτούνται για τη λειτουργία και τη διαχείριση ανάλογων υποδομών και υπηρεσιών.
Επομένως, είναι αναγκαίο για τον Δήμο Θεσσαλονίκης, να αναζητήσει και να συνεργαστεί με έμπειρες, αξιόπιστες και πιστοποιημένες εταιρείες στον τομέα των Τεχνολογιών Πληροφορικής και Επικοινωνιών (ΤΠΕ). Αυτές οι εταιρείες θα πρέπει να παρέχουν εξειδικευμένες και ολοκληρωμένες υπηρεσίες λειτουργίας-διαχείρισης και υποστήριξης, προκειμένου να εξασφαλιστεί η αδιάκοπη, ασφαλής και αποδοτική λειτουργία των προαναφερθέντων συστημάτων. Συνεπώς, ο Δήμος Θεσσαλονίκης θα πρέπει να διενεργήσει διαγωνισμό με σκοπό την ανάθεση των εν λόγω υπηρεσιών υποστήριξης μέσω ενός συμβολαίου, το οποίο θα αναφέρεται ως συμβόλαιο συντήρησης.
Το εν λόγω συμβόλαιο συντήρησης θα ισχύει για είκοσι τέσσερεις (24) μήνες. Η υποστήριξη θα περιλαμβάνει τις προαναφερθείσες υπηρεσίες και υποδομές, δηλαδή το ολοκληρωμένο δίκτυο δεδομένων και τηλεφωνίας στο Δημαρχείο, τα δίκτυα δεδομένων και τηλεφωνίας στα περιφερειακά κτίρια του Δήμου Θεσσαλονίκης, τους διακομιστές και τις υπηρεσίες που σχηματίζουν τις κεντρικές υπολογιστικές και αποθηκευτικές υποδομές, καθώς και οποιαδήποτε άλλη υπηρεσία περιγράφεται στις τεχνικές προδιαγραφές του συμβολαίου.
Οι υπηρεσίες που θα παρέχει ο επιλεγμένος ανάδοχος περιλαμβάνουν, μεταξύ άλλων:
•	Υπηρεσίες αποκατάστασης και εγκατάστασης συστημάτων.
•	Υπηρεσίες προγραμματισμένης εγκατάστασης και παραμετροποίησης συστημάτων.
•	Υπηρεσίες υποστήριξης λογισμικού και διακομιστών.
•	Υπηρεσίες υποστήριξης VoIP τηλεφωνίας.
•	Υπηρεσίες Off-site backup.
•	Υπηρεσίες αντικατάστασης εξαρτημάτων και εξοπλισμού.
•	Λοιπές εξειδικευμένες υπηρεσίες που περιγράφονται στην παρούσα.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη τού εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς  πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. 
Στην περίπτωση ένωσης οικονομικών φορέων η καταλληλόλητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται να πληρούν και να τεκμηριώνουν επαρκώς, επί ποινή αποκλεισμού, τις παρακάτω προϋποθέσεις συμμετοχής στον Διαγωνισμό, σύμφωνα με την υπ’ αριθμ. 6/2024 μελέτη της ΔΗΔΤΠΕ (Παράρτημα ΙΙ):
Λόγω της πολυπλοκότητας και της σημασίας των συστημάτων και υποδομών, οι υποψήφιοι ανάδοχοι πρέπει να δηλώσουν ομάδα υλοποίησης του έργου, η οποία θα περιλαμβάνει εξειδικευμένο προσωπικό που θα διαθέτει πιστοποιήσεις από τις κατασκευάστριες εταιρείες του προς υποστήριξη εξοπλισμού και λογισμικού (τύπου Α).
Στην εν λόγω ομάδα θα περιλαμβάνονται εξειδικευμένοι και πιστοποιημένοι τεχνικοί. Μεταξύ αυτών θα υπάρχουν:
a.	Τουλάχιστον 2 τεχνικοί που θα διαθέτουν επίπεδο πιστοποίησης Cisco Certified Internetwork Expert (CCIE). Από τους δύο αυτούς τεχνικούς τουλάχιστον ο ένας θα έχει εξειδίκευση Routing and Switching.
b.	Τουλάχιστον 2 τεχνικοί οι οποίοι θα διαθέτουν επίπεδο πιστοποίησης VMware Certified Professional - Data Center Virtualization (VCP-DCV) και δεν θα συμπίπτουν με τους 2 τεχνικούς (CCIE). 
c.	  Τουλάχιστον 2 τεχνικοί οι οποίοι θα διαθέτουν επίπεδο πιστοποίησης Microsoft Certified: Windows Server 2016 / 2019 και μπορούν να συμπίπτουν με τους τεχνικούς (VCP-DCV).
δηλαδή οι προσφέροντες θα πρέπει να δηλώσουν συνολικά τουλάχιστον 4 διαφορετικούς τεχνικούς (εκ των οποίων τουλάχιστον 2 CCIE και τουλάχιστον 2 VCP).
Επιπλέον, η ομάδα έργου θα συμπεριλαμβάνει έναν ή και περισσότερους συμβούλους επί θεμάτων ασφάλειας και επιχειρησιακής συνέχειας, και ο ένας ή όλοι μαζί να κατέχουν τις εξής πιστοποιήσεις: 
a.	ISO 27001 Lead Auditor,
b.	ISO 22301 Lead Auditor,
c.	CISA (ISACA), 
d.	CISM (ISACA).
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της τιμής.
Σύμφωνα με τα όσα αναφέρονται στην παράγραφο 3.4 της διακήρυξης